Odporúčanie Rady pre ďalší boj proti korupcii zahraničných verejných činiteľov v medzinárodných obchodných transakciách
prijaté dňa 26. novembra 2009

Príloha II
Príručka dobrej praxe týkajúca sa vnútornej kontroly, etiky a dodržiavania 

Táto Príručka dobrej praxe uznáva príslušné zistenia a odporúčania Pracovnej skupiny pre podplácanie v medzinárodných obchodných transakciách vo svojom programe systematického následného sledovania s cieľom monitorovať a podporovať úplnú implementáciu Dohovoru OECD o boji proti podplácaniu zahraničných verejných činiteľov v medzinárodných obchodných transakciách (ďalej len " Dohovor OECD o boji proti podplácaniu"), príspevky zo súkromného sektora a občianskej spoločnosti prostredníctvom konzultácii Pracovnej skupiny OECD pre podplácanie o preskúmaní nástrojov v boji proti podplácaniu a predchádzajúcu prácu OECD týkajúcu sa predchádzania a odhaľovania podplácania v podnikaní, ako aj medzinárodný súkromný sektor a orgány občianskej spoločnosti.

Úvod

Táto Príručka dobrej praxe (ďalej len "príručka") je určená spoločnostiam pre stanovenie a zabezpečenie účinnosti vnútorných kontrol, etiky a dodržiavania programov alebo opatrení na predchádzanie a odhaľovanie podplácania zahraničných verejných činiteľov v ich medzinárodných obchodných transakciách (ďalej len "zahraničné podplácanie") a obchodným organizáciám a stavovským združeniam, ktoré zohrávajú zásadnú úlohu v pomoci spoločnostiam v tomto úsilí. Uznáva, že aby bola účinná, mali by byť tieto programy alebo opatrenia  prepojené s celkovým rámcom dodržiavania požiadaviek danej spoločnosti. Má slúžiť ako právne nezáväzné poradenstvo pre spoločnosti pri zavádzaní účinných vnútorných kontrol, etiky a dodržiavania programov alebo opatrení na predchádzanie a odhaľovanie zahraničného podplácania.

Táto príručka je flexibilná a má byť prispôsobená spoločnostiam, najmä malým a stredným podnikom (ďalej len "MSP") podľa ich individuálnych okolností vrátane ich veľkosti, typu, právnej štruktúry a geografického a priemyselného sektora prevádzky, rovnako ako podľa ich princípov právomoci a iných základných právnych princípov, podľa ktorých pôsobia.

A)	Príručka dobrej praxe pre spoločnosti

Efektívna vnútorná kontrola, etika a dodržiavanie programov alebo opatrení                                      na predchádzanie a odhaľovanie zahraničného podplácania by mala byť vytvorená na základe posúdenia rizík, ktoré sa týkajú konkrétnej situácie jednotlivých spoločností, najmä riziká zahraničného podplácania,  ktorým čelia spoločnosti. Takéto okolnosti a riziká by sa mali pravidelne monitorovať, prehodnocovať a v prípade potreby prispôsobovať, aby bola zabezpečená trvalá účinnosť vnútornej kontroly spoločnosti, etiky a dodržiavania programu alebo opatrení. 

Spoločnosti by mali zvážiť, okrem iného, nasledujúce osvedčené postupy na zabezpečenie účinnej vnútornej kontroly, etiky a dodržiavania programov alebo opatrení na prevenciu                 a odhaľovanie zahraničného podplácania: 

1.	silná, jasná a viditeľná podpora a záväzok vrcholového vedenia vnútornej kontroly spoločnosti, etiky a dodržiavania programov alebo opatrení na predchádzanie                           a odhaľovanie zahraničného podplácania; 

2.	jasne formulovaná a viditeľná politika spoločnosti zakazujúca zahraničné podplácanie; 

3.	dodržiavanie tohto zákazu a súvisiacich vnútorných kontrol, etiky a dodržiavanie programov alebo opatrení sú povinnosťou jednotlivcov na všetkých úrovniach spoločnosti; 

4.	dohľad nad etikou a dodržiavaním programov alebo opatrení týkajúcich                                    sa zahraničného podplácania, vrátane právomoci nahlásiť záležitosti priamo nezávislým kontrolným orgánom ako sú vnútorné výbory pre audit predstavenstiev alebo dozorných rád je povinnosťou viacerých vedúcich pracovníkov spoločnosti                          s dostatočnou mierou autonómie riadenia, zdrojov a právomoci;

5.	etika a dodržiavanie programov alebo opatrení zameraných na predchádzanie                               a odhaľovanie zahraničného podplácania by mali byť použiteľné na všetkých riaditeľov, vedúcich pracovníkov a zamestnancov a mali by platiť pre všetky subjekty nad ktorými má spoločnosť skutočnú kontrolu, vrátane dcérskych spoločností, okrem iného v nasledujúcich oblastiach: 
i)	dary; 
ii)	pohostinstvá, zábava a výdavky; 
iii)	cestovné zákazníka; 
iv)	politické príspevky; 
v)	charitatívne dary a sponzoring; 
vi)	nápomocné platby; 
vii)	navádzanie a vydieranie; 

6.	etika a dodržiavanie programov alebo opatrení zameraných na predchádzanie                             a odhaľovanie zahraničného podplácania by v prípade potreby mali byť použiteľné                    na zmluvné dojednania s tretími stranami ako sú agenti a iní sprostredkovatelia, poradcovia, zástupcovia, distribútori, dodávatelia a zásobovatelia, konzorcium                          a partneri spoločného podnikania (ďalej len "obchodní partneri") a okrem iných nasledujúce základné prvky: 
i)	riadne zdokumentované možné riziko pri vykonávaní due diligence týkajúceho                  sa prijímania, ako aj vhodného a pravidelného dohľadu nad obchodnými partnermi; 
ii)	informovanie obchodných partnerov o záväzku spoločnosti, týkajúceho                                 sa dodržiavania právnych predpisov o zákaze zahraničného podplácania                      a o etike spoločnosti a dodržiavaní;  
iii)	vyhľadávanie recipročného záväzku zo strany obchodných partnerov; 

7.	systém finančných a účtovných postupov vrátane vnútorného kontrolného systému, rozumne navrhnutý tak, aby zabezpečil zachovanie poctivých a presných účtovných kníh, záznamov a účtov, aby sa zabezpečilo, že nemôžu byť použité na účely zahraničného podplácania alebo skrytie takéhoto podplácania; 

8.	opatrenia určené na zabezpečenie pravidelnej komunikácie a zdokumentovania školenia pre všetky úrovne spoločnosti o etike a dodržiavaní programu alebo opatrení spoločnosti, pokiaľ ide o zahraničné podplácanie, rovnako, ak je to vhodné aj pre dcérske spoločnosti; 

9.	primerané opatrenia na povzbudenie a poskytnutie pozitívnej podpory                          pre dodržiavanie etiky a dodržiavanie programov alebo opatrení proti zahraničnému podplácaniu na všetkých úrovniach spoločnosti;

10.	vhodné disciplinárne konanie na všetkých úrovniach spoločnosti k riešeniu, okrem iného, porušeniu predpisov proti zahraničnému podplácaniu, etike a dodržiavaniu programu alebo opatrení spoločnosti, pokiaľ ide o zahraničné podplácanie; 

11.	efektívne opatrenia pre: 
i)	poskytovanie poradenstva a rady riaditeľom, úradníkom a zamestnancom, a ak je to vhodné obchodným partnerom o dodržiavaní etiky a dodržiavaní programu alebo opatrení spoločnosti vrátane prípadov, keď potrebujú naliehavú radu v ťažkých situáciách v zahraničných jurisdikciách; 
ii)	vnútorné a pokiaľ možno dôverné podávanie správ a ochrana riaditeľov, úradníkov a zamestnancov, a ak je to vhodné obchodných partnerov, ktorí nie sú ochotní porušiť profesionálne štandardy etiky alebo na pokyn alebo tlak zo strany hierarchicky nadriadených, rovnako ako riaditeľov, úradníkov a zamestnancov,                a ak je to vhodné obchodných partnerov, ktorí sú ochotní nahlásiť porušenie právnych predpisov alebo profesijných noriem a etiky v rámci spoločnosti v dobrej viere a na základe rozumných dôvodov;  
iii)	vykonávanie vhodných opatrení v odpovedi na tieto správy; 

12.	pravidelné preskúmanie etiky a dodržiavania programov alebo opatrení, ktorých účelom je zhodnotiť a zvýšiť ich účinnosť pri predchádzaní a odhaľovaní zahraničného podplácania, s prihliadnutím k relevantnému vývoju v tejto oblasti,                       a k vyvíjajúcim sa medzinárodným a priemyselným štandardom. 

B)	Činnosti obchodných organizácii a profesijných združení

Obchodné organizácie a profesijné združenia môžu zohrávať zásadnú úlohu v pomoci spoločnostiam, najmä malým a stredným podnikom, vo vývoji účinnej vnútornej kontroly, etiky a dodržiavania programov alebo opatrení na predchádzanie a odhaľovanie zahraničného podplácania. 

Táto podpora môže zahŕňať okrem iného: 
1.	šírenie informácií o otázkach zahraničného podplácania vrátane relevantného vývoja           v medzinárodných a regionálnych fórach a prístup k príslušným databázam; 
2.	robenie školení, prevencie, due diligence a dodržiavanie ďalších možných nástrojov;
3.	všeobecné rady o vykonávaní due diligence; a 
4.	všeobecné rady a podpora pri bránení sa vydieraniu a navádzaniu.